Դիվիզիա «Ռուսլանդ»

**Դիվիզիա «Ռուսլանդ»** (հուլիսից մինչև 1945 թվականի ապրիլի 4, **«Ռուսական ուսումնական գումարտակ», «Հատուկ դիվիզա R», «Հատուկ ստորաբաժանում Ռ», «Հատուկ նշանակության կանաչ բանակ»**, 1945 թվականի ապրիլի 4-ից մայիսի 3-ը՝ **1-ին Ռուսական ազգային բանակ**, ), հակախորհրդային ռազմական կազմավորում, որը գործել է Վերմախտի կազմում Երկրորդ համաշխարհային պատերազմի տարիներին՝ «սպիտակ» էմիգրանտ (Սպիտակ շարժման զանգվածային արտագաղթը Ռուսաստանից, որը պայմանավորված էր գրեթե վեցամյա քաղաքացիական պատերազմում սպիտակ բանակների ռազմական պարտությամբ) Բորիս Սմիսլովսկու ղեկավարությամբ (աբվերի սպա, որը գործում էր «ֆոն Ռեգենաու» և «Արթուր Հոլմստոն» կեղծանուններով)։ Թվաքանակը գնահատվում է 6-ից 10 հազար մարդ։

## Պատմություն
1941 թվականի հուլիսին Արևելյան ճակատի հյուսիսային հատվածում ձևավորվել էր այսպես կոչված «Ռուսական ուսումնական գումարտակ»՝ ցարական բանակի նախկին սպայի, սպիտակ էմիգրանտ Բորիս Հոլմսթոն-Սմիսլովսկու հրամանատարությամբ (հետագայում գումարտակը վերածվեց «Հատուկ դիվիզիա R»-ի ՝ ֆոն Ռեգենաուի հրամանատարությամբ):

1942 թվականից մինչև պատերազմի ավարտը Բորիս Սմիսլովսկու ղեկավարությամբ ձևավորվել է 12 հետախուզական դպրոց (Կարմիր բանակի թիկունքում լրտեսական և դիվերսիոն գործունեության և պարտիզանների դեմ կռվելու համար):

1943 թվականին զինվորականների և գործակալների թիվը կազմում էր մոտ 10000 մարդ (աշխատակազմը բաղկացած է եղել նախկին գաղթականներից, ռազմագերիներից և Կարմիր բանակից հեռացածներից)։ Կազմավորումը վերանվանվել է «Հատուկ նշանակության կանաչ բանակ», իսկ ավելի ուշ՝ «Հատուկ դիվիզիա R»։

Հոլմսթոն-Սմիսլովսկու և ավելի ուշ ստեղծված ՌԱԲ-ի (Ռուսական ազատագրական բանակ) առաջնորդ գեներալ Վլասովի միջև տարաձայնությունների արդյունքում Հոլմսթոն-Սմիսլովսկու կազմավորումը չի ընդգրկվել ՌԱԲ-ում, ինչպես Վերմախտի շատ այլ ռուսական կազմավորումներ։ Սմիսլովսկու «հատուկ ստորաբաժանումները» հիմնականում համալրված էին նախկին սպիտակ գվարդիականներով և էմիգրանտներով և օգտագործում էին Ռուսաստանի նախահեղափոխական դրոշը (սպիտակ-կապույտ-կարմիր): Պատերազմի վերջին օրերին նրան է միացել Վլադիմիր Կիրիլովիչ Ռոմանովը, որը հակասում էր Վլասովի քաղաքականությանը, որը իր գաղափարախոսությունն ու քաղաքականությունը կազմել էր «բոլշևիկների կողմից խաբված խորհրդային քաղաքացիներ» սկզբունքի վրա։ 

1945 թվականի ապրիլի 4-ին, այն բանից հետո, երբ  ՌԱԲ-ը արդեն ստացել էր դաշնակցային կարգավիճակ, Սմիսլովսկու կազմավորումը նույնպես ստացել էր Վերմախտին դաշնակից բանակի կարգավիճակ, այլ ոչ թե Վերմախտի կազմում գտնվող ստորաբաժանման, և անունը՝ «Առաջին ռուսական ազգային բանակ»: 
1945 թվականի ապրիլի 18-ին 1-ին ՌԱԲ-ը սկսել էր իր նահանջը դեպի Արևմուտք, որն ավարտվել էր 1945 թվականի մայիսի 3-ին՝ նրա դուրսբերմամբ դեպի Լիխտենշտայն։ Այս պահի դրությամբ կազմավորումը բաղկացած է եղել ընդամենը 462 զինծառայողից։ Չնայած Խորհրդային իշխանությունների պահանջներին, որն էր՝ արտահանձնել համագործակցողներին, Լիխտենշտայնի կառավարությունը հրաժարվել է դա անել և 1948 թվականին թույլ է տվել նրանց, որոնք չէին ցանկանում վերադառնալ ԽՍՀՄ, արտագաղթել Արգենտինա: Ըստ պատմաբան Նիկոլայ Տոլստոյ-Միլոսլավսկու, 1-ին ՌԱԲ-ի նախկին աշխատակիցների մոտ կեսը, որոնք ենթարկվել են խորհրդային ներկայացուցիչների ազդեցությանը և որոշել են վերադառնալ ԽՍՀՄ, ամենայն հավանականությամբ հետագայում մահապատժի են ենթարկվել. ամեն դեպքում, նրանց ճակատագրի մասին ավելին ոչինչ հայտնի չէ։

## Գրականություն
* *Holmston А.* Auf magischen Wegen. Der Ostfeldzug. Philosophie des Krieges. — Buenos Aires: Borchardt, 1948. — 148 s.
* *Дробязко C. И.* Эпопея генерала Смысловского / Материалы по истории Русского освободительного движения: Сборник статей, документов и воспоминаний. Вып. 4. / Под общ. ред. A. B. Окорокова. — М.: Архив РОА, 1999. — С. 116—143.
* *Грибков И. В., Жуков Д. А., Ковтун И. И.* Особый штаб «Россия». — М.: Вече, 2011. — 464 с.: ил. — (Враги и союзники).
* *Хольмстон-Смысловский Б*. Первая Русская национальная армия против СССР. Война и политика М. 2011

## Տես նաև
* Ռուսական ազատագրական բանակ

## Արտաքին հղումներ
* 1-я Русская национальная армия
* 1-я Русская национальная армия

## Ծանոթագրություններ

Կատեգորիա:1940-ականներ Լիխտենշտայնում
Կատեգորիա:1941 ԽՍՀՄ-ում
Կատեգորիա:1945 կազմալուծումներ
Կատեգորիա:1945 հիմնադրումներ
Կատեգորիա:1945 հիմնադրված ռազմական միավորներ և կազմավորումներ
Կատեգորիա:Երկրորդ համաշխարհային պատերազմի Գերմանիայի դիվիզիաներ
Կատեգորիա:Լիխտենշտայնի պատմություն
Կատեգորիա:ԽՍՀՄ-ը Երկրորդ համաշխարհային պատերազմի ժամանակ
Կատեգորիա:Ռուսաստանի ռազմական պատմություն